GiliGold/VAD_KnessetCorpus huggingface dataset:
<עמי ברקוביץ: האזרח עצמו יצטרך להופיע ולהסביר מדוע, כי הוא יוזם את ההליך.
דוד ביטן: האזרח יופיע מול היועץ המשפטי לממשלה, לא מולנו.
<עמי ברקוביץ: היועץ רק מאשר, היועץ לא יוזם.
דוד ביטן: היועץ לא יכול להגיש קובלנה אם יש בעיה של חסינות.
דוד ביטן: איך הוא יכול לאשר?
<עמי ברקוביץ: התנאי להגשת קובלנה שהיועץ יסכים.
דוד ביטן: אנחנו גוף פוליטי, למה שהאזרח יבוא לפה?
דוד ביטן: שהוא יופיע מול היועץ המשפטי לממשלה.
דוד ביטן: הוא יופיע מולו, והיועץ המשפטי יבוא עם המסקנות שלו.
<עמי ברקוביץ: ליועץ אין פה תפקיד אקטיבי, יש לו תפקיד פסיבי - - -
ישראל אייכלר: אתם רציתם לתת לו תפקיד אקטיבי, להחליט בשביל חבר הכנסת האם הוא הולך לבית משפט או לא.
ישראל אייכלר: אנחנו אומרים שהיועץ המשפטי, אותו תפקיד של ייצוג האזרח, הוא יעשה בפני ועדת הכנסת ולא בפני בית משפט.
<מיכל גולד: אם יש קובלנה, לא היועץ המשפטי הוא זה - - -
ישראל אייכלר: לפי החוק שאתם מציעים, היועץ המשפטי יחליט.
<עמי ברקוביץ: הוא רק מסכים - - -
ישראל אייכלר: את אותה הסכמה שיביא לוועדת הכנסת.
דוד ביטן: מאיזה שיקולים?
דוד ביטן: אם הוא יחשוב שחסינות חלה, הוא לא יכול להסכים, לכן הוא יבוא ויגיד את זה.
דוד ביטן: מה זה משנה מה האזרח יגיד?
<עמי ברקוביץ: אם החסינות חלה, כל העסק לא היה מתעורר פה, זה התעורר רק אחרי שהיועץ - - -
דוד ביטן: בנוסח הזה לא כתוב מה השיקולים שלו.
<עמי ברקוביץ: יהיה נדבך נוסף.
<עמי ברקוביץ: אחרי שהיועץ ייתן את הסכמתו, יבוא - - -
דוד ביטן: תכתבי שהוועדה תשמע גם את המתלונן.
דוד ביטן: לא אכפת לי.
ישראל אייכלר: אתה נכנס פה למלכודת גדולה מאוד.
דוד ביטן: מה אתה רוצה שאני אעשה?
ישראל אייכלר: יבוא אזרח ויגיד: אין לי פה, אני לא יכול לעמוד מול חבר הכנסת.
ישראל אייכלר: אתה צריך שהיועץ המשפטי, אותו יועץ משפטי, שהוא יבוא - - -
דוד ביטן: משרד המשפטים מתנגדים.
ישראל אייכלר: יש בזה היגיון פשוט.
ישראל אייכלר: היועץ המשפטי בא.
ישראל אייכלר: היועץ המשפטי הוא נציג של האזרח, ונציג של חבר הכנסת ונציג החוק.
דוד ביטן: היועץ המשפטי ישמע אותו, זה הכול.
<עמי ברקוביץ: היועץ יוכל להחליט מדוע הוא הסכים לבקשה.
<עמי ברקוביץ: זה הכול.
דוד ביטן: נטיל עליו מלאכה, שישמע אותו ויחליט לפי זה.
<מיכל גולד: אם היתה עבירה שהיועץ המשפטי לממשלה סבור שצריך להעמיד בגינה לדין, יעמידו לדין והמדינה תנהל את ההליך.
<מיכל גולד: מדובר באיזה עבירה שהמדינה לא חשבה שנכון לנהל את ההליך, ובכל זאת האזרח ביקש לנהל את ההליך הזה, אז בטח היועץ המשפטי לממשלה - - -
דוד ביטן: היועץ המשפטי התפקיד שלו אחד, חוץ מההסכמה הזאת, הוא יכול לבוא ולהגיד האם החסינות חלה או לא חלה במקרה הספציפי.
דוד ביטן: אם הוא יחליט שהיא חלה, נגמר הדיון.
דוד ביטן: אם הוא יחליט שהיא לא חלה, אנחנו צריכים לדון.
<עמי ברקוביץ: אם הוא יחליט שהיא חלה לא יגיעו בכלל לשלב הנוסף.
<עמי ברקוביץ: זה יעצור בשלב של הסכמת יועץ.
<ארבל אסטרחן: אם יש חסינות מהותית, הוא לא יסכים.
<ארבל אסטרחן: אם הוא יחשוב שזה מעשה במילוי התפקיד, היועץ לא ייתן את הסכמתו, זה ברור.
דוד ביטן: את לא כותבת את זה בנוסח שלנו.
איילת נחמיאס ורבין: דוד, זאת המשמעות.
יואל חסון: חבר'ה, במיוחד בשל הדיון הזה, הנושא של התובענה פלילית – ואנחנו רואים את זה גם בשנים האחרונות – עולה - -
דוד ביטן: הם כבר הודיעו לנו שהם הולכים לבטל את הקובלנה הפלילית, אבל נראה מתי.
יואל חסון: - - אני אומר לכם שאחרי העברת הסעיף הזה אנשים נוספים יראו בזה כלי מעולה לעשות בו שימוש - -
יואל חסון: - - כדי לגרור חברי כנסת לבתי משפט, גם אם בסוף לא יצא מזה שום דבר.
יואל חסון: בגרירה לבית המשפט נגמר הסיפור.
יואל חסון: תחשבו, חברי כנסת יעמדו מול בתי המשפט.
איילת נחמיאס ורבין: זה מה שרציתי לומר.
איילת נחמיאס ורבין: יואל, אני הצבעתי כל-כך יפה, ישר נכנסת, לא קיבלתי רשות דיבור.
איילת נחמיאס ורבין: דיברת מקסים.
יואל חסון: אני באמת אומר, ארבל, ואני סומך על השיקול המקצועי שלך - - -
דוד ביטן: יותר ויותר אני שוקל לכתוב שכל - - -
יואל חסון: חבר'ה, זה יהפוך להיות מופע.
יואל חסון: חברי כנסת ייגררו לבתי המשפט.
איילת נחמיאס ורבין: זאת אפליה.
דוד ביטן: למה אפליה?
דוד ביטן: מה אפליה?
דוד ביטן: יש לנו חוק חסינות.
איילת נחמיאס ורבין: רגע, אדוני היושב-ראש, תקשיב לי.
דוד ביטן: אני אבטל את הקובלנה הפלילית וזהו.
איילת נחמיאס ורבין: אני מסכימה אתך שאם זה הולך כמו ברווז ונשמע כמו ברווז, זה ברווז.
איילת נחמיאס ורבין: לפעמים אתה צריך לבטל את הקובלנה הפלילית שלא תחול - - -
דוד ביטן: הם גם הולכים לבטל.
איילת נחמיאס ורבין: שיבטלו את הקובלנה הפלילית.
דוד ביטן: כשיבטלו זה יחול על כולם.
איילת נחמיאס ורבין: שיבטלו.
איילת נחמיאס ורבין: אבל להגיד שהם יבטלו רק עלינו זו קצת בעיה.
דוד ביטן: אני רוצה לבטל את הקובלנה הפלילית לגבי חברי הכנסת.
איילת נחמיאס ורבין: היושב-ראש, אתה לא נותן לי לסיים.
יואל חסון: הוא כבר הגיע למסקנות.
איילת נחמיאס ורבין: הבעיה האמיתית שעולה מכך שמשרד המשפטים מכוון לשם, שהמתלונן יגיע לוועדת הכנסת, זה באמת-באמת יהפוך לקרקס, ואני חושבת שלא זאת הכוונה.
איילת נחמיאס ורבין: גם כשמדובר בקובלנה פלילית ולא בכתב אישום שמוגש על-ידי המדינה, זה לא אמור להיות קרקס, זה הכול.
דוד ביטן: פה אני מציע שתי אופציות.
דוד ביטן: אתם אתי, חברי הכנסת?
דוד ביטן: אופציה ראשונה, שהנוסח יישאר כפי שהוא, נתקן אותו ונחדד ונבהיר שהיועץ המשפטי צריך לשקול במסגרת השיקולים שלו את העניין האם החסינות חלה או לא.
דוד ביטן: אנחנו לא כותבים את זה.
<ארבל אסטרחן: אוקיי, כי רציתי שהוא ישקול עוד דברים.
<ארבל אסטרחן: זה שהוא שוקל את החסינות זה ברור.
דוד ביטן: זו האופציה הראשונה שמבהירה שהיועץ המשפטי, כשהוא נותן אישור או לא נותן אישור, הנושא של החסינות צריך לעמוד בפניו.
<ארבל אסטרחן: לא רק.
דוד ביטן: לא רק, אבל זה יעמוד בפניו.
דוד ביטן: האופציה השנייה היא לבטל בכלל את המושג "תלונה פרטית כלפי חברי כנסת".
ישראל אייכלר: יש אופציה שלישית, שיביא את זה לוועדת הכנסת.
דוד ביטן: אני מבטל.
דוד ביטן: זה מסבך אותנו.
דוד ביטן: יש פה תסבוכת – האם הוא יכול לבוא, או לא יבוא.
דוד ביטן: אנחנו נהיה בית דין שדה.
ישראל אייכלר: לא, היועץ המשפטי יבוא.
דוד ביטן: הם רוצים שגם יבוא האזרח, ואני לא רוצה.
דוד ביטן: את האופציה הזאת נפיל.
דוד ביטן: יש לנו שתי אופציות.
דוד ביטן: מה אתם מעדיפים?
דוד ביטן: דברו חופשי.
דוד ביטן: אין פה קואליציה-אופוזיציה.
יואל חסון: אני לא רוצה להיגרר לבתי המשפט עכשיו.
דוד ביטן: אתם רוצים לבטל לגמרי?
יואל חסון: חבר'ה, זו סכנה אמיתית.
דוד ביטן: מה אתה אומר, אייכלר?
ישראל אייכלר: אני לא רוצה שקובלנה פלילית כמו כתב אישום, יהיה לה אותו דין.
ישראל אייכלר: אני לא רוצה לשנות, לא להעדיף את חברי כנסת, לא לעשות עוד פעם סימפוזיון - - -
שולי מועלם-רפאלי: לא להחמיר ולא להקל.
דוד ביטן: זו לא תשובה.
דוד ביטן: משתי האופציות, מה אתה מעדיף?
ישראל אייכלר: כל מה שקורה בכתב אישום רגיל, אותו הליך צריך להיות - - -
דוד ביטן: אז תענה "לבטל".
ישראל אייכלר: לא אותו הליך.
דוד ביטן: האם לבטל או בחוק הרגיל?
דוד ביטן: מה אתה מעדיף?
<ארבל אסטרחן: לכתוב שהיועץ ישקול?
דוד ביטן: היועץ ישקול שיקולי חסינות או - - -
ישראל אייכלר: אז הוא ישקול.
דוד ביטן: תגיד מה אתה מעדיף.
ישראל אייכלר: אני מעדיף שיהיה מה שאמרתי, קובלנה פלילית כמו כתב אישום צריכים לבוא לאישור של ועדת הכנסת.
דוד ביטן: ביטלתי את האפשרות הזאת.
יואל חסון: אני רוצה להיות ברור, אדוני.
דוד ביטן: יש שתי אופציות.
יואל חסון: אם היה מנגנון שלא מוביל אותי אוטומטית לבתי משפט - - -
דוד ביטן: אין מנגנון כזה.
יואל חסון: רק היועץ המשפטי.
שולי מועלם-רפאלי: רק היועץ.
דוד ביטן: מה אתה מעדיף את האופציה הראשונה או השנייה?
יואל חסון: הבנתי שגם עם היועץ אני מגיע בסוף לבית המשפט.
דוד ביטן: הוא יכול להחליט לא לאשר.
שולי מועלם-רפאלי: אולי תסביר.
דוד ביטן: רבותי, לא הבנתם.
ישראל אייכלר: בא אזרח ואומר שדוד תקף אותו.
ישראל אייכלר: מה היועץ - - -
דוד ביטן: תקשיבו שנייה.
דוד ביטן: אם האזרח מגיש, היועץ המשפטי צריך לשקול אם הוא מאשר או לא מאשר, כמו בכתב אישום.
ישראל אייכלר: הוא חייב לאשר.
דוד ביטן: אבל בין השיקולים שהוא ישקול, או שזה השיקול העיקרי, זה הנושא של החסינות.
דוד ביטן: אם הוא חושב שיש חסינות, הוא לא ייתן אישור להגיש את הקובלנה.
דוד ביטן: אם הוא יחשוב שאין, הוא כן ייתן.
דוד ביטן: זו האופציה הראשונה.
שולי מועלם-רפאלי: למה - - -
דוד ביטן: תתמקדו רגע במקום דיבורים.
ישראל אייכלר: אם אזרח אומר: חבר כנסת תקף אותי, הוא חייב להגיש - - -
דוד ביטן: תתמקד, אייכלר.
דוד ביטן: תתמקד שנייה, בחייך.
דוד ביטן: זו האופציה הראשונה, והיא מכסה את חבר הכנסת.
דוד ביטן: אם יש חסינות, ברור שהיועץ המשפטי לא ייתן את האישור הזה.
דוד ביטן: זה מכסה אותנו.
דוד ביטן: אופציה שנייה זה, פשוט לכתוב במפורש ולגמור עניין, שחברי כנסת, לא יחול עליהם המושג הזה "קובלנה פרטית", ואז אי-אפשר להגיש, רק כתב אישום ליועץ המשפטי לממשלה.
דוד ביטן: תחליטו מה אתם רוצים.
דוד ביטן: אלה שתי האופציות.
מרב מיכאלי: ברשותך, אני רוצה את חוות דעתה של ארבל על מה שאמרה חברתי, חברת הכנסת איילת נחמיאס, שיש בזה אפליה.
מרב מיכאלי: האם זה נראה לך בתחום הסבירות במתחם החסינות או שזה נראה לך חורג?
דוד ביטן: גם נציגי היועץ המשפטי פה, תשאלי גם אותם.
מרב מיכאלי: הסמכות שלי היא הכנסת.
<ארבל אסטרחן: במקרה הזה אני מסכימה לחלוטין עם יושב-ראש הוועדה שהאפשרות לנהל פה הליך היא הפחות טובה, ושתי האפשרויות האלה הן הנכונות יותר לשקילה.
מרב מיכאלי: אם אנחנו יודעות שיש כוונה במשרד המשפטים לבטל את המוסד הזה, אז נלך על ביטול.
דוד ביטן: נלך על זה וזהו.
דוד ביטן: ברגע שתחליטו, זה יחול על כל התושבים.
<ארבל אסטרחן: אני מבהירה שלא תוגש קובלנה פלילית נגד חבר הכנסת, וזה לא יחול על קובלנה שאולי היום תלויה ועומדת בבית משפט.
דוד ביטן: זה לא יחול.
דוד ביטן: מה שתלוי ועומד, לא יחול.
דוד ביטן: אנחנו יודעים שאין כזאת.
דוד ביטן: יש מישהו מחברי הכנסת שיש לו? אני לא מאמין.
דוד ביטן: אם כך, בואו נעביר את זה מהר ונגמור עניין, שלא יגישו מחר בבוקר.
דוד ביטן: מה העמדה של משרד המשפטים?
דוד ביטן: בין כה וכה אתם אומרים שאתם מבטלים את זה כלפי כולם.
דוד ביטן: אז מה בדיוק הבעיה?
<מיכל גולד: אין שום בעיה.
<מיכל גולד: אמרתי כבר כמה פעמים, אני אגיד את זה שוב, לי זה נראה מבחינה ציבורית שזה נראה הרבה יותר טוב שנבטל כבר לכולם מאשר - - -
דוד ביטן: למדתי שעד שאתם מבטלים עוברות שנה, שנה וחצי.
דוד ביטן: אני לא רוצה להמתין עם זה.
שולי מועלם-רפאלי: צריך להתייחס לנראות.
דוד ביטן: אנחנו אנשי ציבור פוליטיקאים.
דוד ביטן: מה יקרה?
דוד ביטן: אנשים ירצו להגיש דווקא.
דוד ביטן: אנחנו לא רוצים להגיע לזה.
שולי מועלם-רפאלי: יש משמעות לנראות שעליה אנחנו מדברים כיום.
<מיכל גולד: אפשר לעשות ישיבת מעקב בעוד חודש, לראות איפה אנחנו עומדים.
<מיכל גולד: אם זה ממש כבר עבר קריאה ראשונה, אולי כן שווה לחכות.
מרב מיכאלי: זו הצעה טובה.
שולי מועלם-רפאלי: ההצעה שלה הגיונית.
דוד ביטן: אני לא קיבלתי את זה.
שולי מועלם-רפאלי: תקשיב למה שהיא אמרה בסוף.
דוד ביטן: מה שהם אומרים "חודשיים", לוקח שנה.
מרב מיכאלי: יש לנו שוט לצורך העניין.
יואל חסון: היא מציעה חודש.
דוד ביטן: כבר למדתי.
דוד ביטן: מה יהיה בחודש הזה?
מרב מיכאלי: אם זה כבר עבר בקריאה הראשונה, היא אומרת בצדק - - -
שולי מועלם-רפאלי: זה לא עובר.
מרב מיכאלי: היא אומרת שאם בתוך חודש זה כבר יעבור קריאה ראשונה - - -
דוד ביטן: שיעבור.
דוד ביטן: לגבי חברי הכנסת אני גומר עם זה, זה הכול.
דוד ביטן: יש לנו חוק חסינות, עם כל הכבוד.
דוד ביטן: בניגוד לאחרים יש חוק נפרד בשבילנו.
שולי מועלם-רפאלי: ארבל מוסיפה פה מידע חשוב.
מרב מיכאלי: זה עבר בכנסת השמונה-עשרה קריאה ראשונה ונתקע.
דוד ביטן: אני לא מוכן להמתין דקה.
<מיכל גולד: הסיבה שהיתה אז כבר לא קיימת היום, ואני לא יכולה להרחיב.
דוד ביטן: את רוצה שאני אגיד שאני לא סומך על משרדי הממשלה?
דוד ביטן: הם אומרים חודש - - -
<מיכל גולד: היתה סיבה שלא תלויה בנו.
דוד ביטן: אני לא מדבר עליכם, אלא באופן כללי.
דוד ביטן: רבותי, אם משרד המשפטים אומר שגם כך יש לו כוונה לבטל, בואו נבטל את זה מעכשיו לגבי חברי הכנסת, וזה יחול לגבי כל תושבי המדינה בעוד שלושה-ארבעה חודשים.
מרב מיכאלי: אני שוב אפציר באדוני לשקול את ההצעה ולבדוק בעוד חודש.
דוד ביטן: שקלתי את זה בפעם שעברה, ואני לא מסכים.
יואל חסון: אדוני, אני מסכים אתה, בחודש לא יקרה שום דבר.
מרב מיכאלי: בתוך חודש.
דוד ביטן: לא חודש, אין חודש.
דוד ביטן: אני לא סומך.
מרב מיכאלי: בלאו הכי אני לא רוצה לתת לזה פטור כי זה לא דחוף.
<ארבל אסטרחן: החשש היחיד הוא מה שנאמר כאן קודם שעצם קיום הדיון הזה יעודד עכשיו.
<ארבל אסטרחן: זה החשש שלי, שפתאום אנשים ישמעו שיש אפשרות כזאת וזה יעודד אנשים להגיש קובלנות נגד חברי כנסת.
יואל חסון: אנשים לא ידעו על הכלי הזה, ועכשיו הם ילכו על הכלי הזה.
יואל חסון: ארבל, לא משפטים שאני אגיד פה, אבל אם אני אהיה באיזה אירוע, אני אגיד איזו מילה, ואנשים יתחילו להטריד אותנו ולשלוח - - -
שולי מועלם-רפאלי: אנחנו בעד לבטל, אם כך.
יואל חסון: אני רוצה עוד דבר, רגע.
יואל חסון: עוד דבר שכחתם.
יואל חסון: סליחה, תן לי עוד דקה.
דוד ביטן: אתה מפחיד את כולנו, ואחר-כך הולך נגדנו.
יואל חסון: דוד, תן לי עוד דבר להגיד לך.
דוד ביטן: אתה מההתחלה הובלת אותנו לתיקונים של הפחדה, פתאום עכשיו אתה יכול להמתין?
יואל חסון: אני אגיד עוד דבר שצריך להטריד את חברי הכנסת.
יואל חסון: חברים, הציבור לא יורד לרזולוציות, וכאשר מתחילה סוגיה שבה יועץ משפטי מעורב בהחלטה לגבי חבר כנסת, גם אם זו סוגיה לא רלוונטית בעליל, הציבור אומר: היועץ המשפטי בודק משהו לגבי יואל חסון, יואל חסון מושחת.
יואל חסון: לא רוצים להיכנס לזה.
דוד ביטן: חסון, מספיק.
דוד ביטן: מי בעד לתקן בקריאה השנייה והשלישית?
<ארבל אסטרחן: כך שלא תוגש קובלנה נגד חבר הכנסת.
דוד ביטן: שלא תוגש בכלל קובלנה פלילית נגד חבר כנסת.
דוד ביטן: מי בעד, ירים את ידו.
דוד ביטן: נמנעים?
מרב מיכאלי: אדוני, אני מפצירה בך לשקול את זה שוב.
דוד ביטן: לא בשבילם.
מרב מיכאלי: זה לא בשבילם.
מרב מיכאלי: זה נראות.
דוד ביטן: מה שהם אומרים "חודש", לוקח חצי שנה.
<עמי ברקוביץ: מקסימום יעבור חודש.
יואל חסון: בוא ננסה חודש, דוד.
דוד ביטן: אני אגיד לך את האמת, הנושא של קובלנה פרטית מאוד-מאוד מפחיד.
שולי מועלם-רפאלי: אני חוששת מהחודש הזה.
שולי מועלם-רפאלי: בחודש הזה פתאום משהו יתעורר ואז מה נעשה?
דוד ביטן: מפחיד אותי.
דוד ביטן: אתה יכול להגיד מילה לא במקום ופתאום תהיה קובלנה פרטית.
דוד ביטן: אנחנו לא כמו כל האנשים, אנחנו על הפריים, אנשים עושים לנו דווקא.
דוד ביטן: עם כל הכבוד, זה לא בא בחשבון.
דוד ביטן: קיבלתי את העמדה שלך בעניין הזה.
אברהם נגוסה: אדוני היושב-ראש, הצבענו, נגמר הסיפור.
יואל חסון: תחשוב לתת להם עוד חודש.
יואל חסון: תחשוב בינך לבין עצמך.
דוד ביטן: לא בגללם.
דוד ביטן: אתה לא מבין שחודש פה זה שנה?
דוד ביטן: זה המצב, מה אני אעשה.
דוד ביטן: הם לא אשמים – צריכים לנסח, ועדת שרים לחקיקה, בא לוועדה לקריאה שנייה ושלישית ואני לא יודע מה.
דוד ביטן: למה אני צריך?
דוד ביטן: אני מסתמך על זה שהם אמרו שהם הולכים לבטל.
דוד ביטן: הולכים לבטל, אנחנו גם נבטל.
דוד ביטן: טוב, אני אתחיל בבחירת ממלא מקום ליושב ראש הכנסת בעת העדרו מהארץ.
דוד ביטן: כן, גברתי, מזכירת הכנסת.
ירדנה מלר הורוביץ: בוקר טוב.
ירדנה מלר הורוביץ: יש כאן פנייה של יושב ראש הכנסת.
ירדנה מלר הורוביץ: הוא אמור לצאת לחוץ לארץ בסוף השבוע, ביום חמישי.
ירדנה מלר הורוביץ: זה לביקור באיטליה.
ירדנה מלר הורוביץ: הוא יוצא ביום חמישי, ה-14 בינואר, וישוב ארצה ביום ראשון, ה-17 בינואר.
ירדנה מלר הורוביץ: ובהתאם לתקנון, יצא יושב ראש הכנסת את גבולות המדינה, ימלא סגן יושב ראש אחר את מקומו עד שובו.
ירדנה מלר הורוביץ: והסגן ליושב ראש שיכהן כממלא מקום הוא הסגן שנבחר על ידי ועדת הכנסת.
ירדנה מלר הורוביץ: יושב ראש הכנסת, בהתאם לבקשתו, מבקש שימלא את מקומו בעת הזו סגן היושב-ראש, חבר הכנסת בצלאל סמוטריץ'.
ירדנה מלר הורוביץ: נשמח לקבל את האישור.
מרב מיכאלי: באמת?
מרב מיכאלי: למה לא חבר הכנסת יצחק וקנין?
ירדנה מלר הורוביץ: > אתם ביקשתם, זאת אומרת, יושב ראש הוועדה העיר שכדאי לעשות - - -
איילת נחמיאס ורבין: רוטציה.
ירדנה מלר הורוביץ: > רוטציה.
ירדנה מלר הורוביץ: בהתאם לרוטציה אז הוא - - -
איילת נחמיאס ורבין: שיעשו רוטציה - - -.
איילת נחמיאס ורבין: אני בעד רוטציה, אגב, אבל אני חושבת שבעת הזאת בן אדם שחושב שרוצחים זה לא רוצחים – יש לי בעיה עם זה.
יואב בן צור: לא, חבר הכנסת בצלאל סמוטריץ'.
יואב בן צור: חבר הכנסת בצלאל סמוטריץ'.
אלעזר שטרן: אנחנו בעד חבר הכנסת יצחק וקנין.
דוד ביטן: רבותיי, שישי-שבת כולה.
דוד ביטן: זה לא - - -
מרב מיכאלי: אנחנו בעד - - -
שולי מועלם-רפאלי: - - - בואו, אל תצרו מצג כאילו אנחנו - - - פה למישהו מסוים.
שולי מועלם-רפאלי: אם יש רוטציה, הרוטציה חלה על כולם.
שולי מועלם-רפאלי: אי אפשר - - -
יואב קיש: או יש או אין רוטציה.
שולי מועלם-רפאלי: אי אפשר לסמן מישהו.
שולי מועלם-רפאלי: אין לזה - - -
יואב קיש: לא, אי אפשר.
יואב קיש: אתם לא תגידו - - -
שולי מועלם-רפאלי: לא, באמת.
איילת נחמיאס ורבין: אז אנחנו לא חייבים - - -
שולי מועלם-רפאלי: לא נוח לכם עם דברים - - -
יואב קיש: אז בואו נעשה על פי רוטציה.
יואב בן צור: אנחנו בעד חבר הכנסת בצלאל סמוטריץ'.
איילת נחמיאס ורבין: אני בעד חבר הכנסת יצחק וקנין.
יואב קיש: אז תבטלו את הרוטציה.
דוד ביטן: חבר הכנסת יצחק וקנין הוא הכי טוב.
דוד ביטן: זה אין ויכוח בכלל.
איילת נחמיאס ורבין: חד משמעית בכלל.
דוד ביטן: שתהיה קצת רוטציה.
יואב קיש: או שיש רוטציה או שאין רוטציה.
יואב קיש: אם יש רוטציה זה חבר הכנסת בצלאל סמוטריץ'.
מרב מיכאלי: אדוני, אני מצטערת, אני אומרת בשיא הרצינות: לי יש קושי לתמוך במינוי, גם זמני, של יושב ראש הכנסת, במישהו שטוען שאין טרור יהודי, ושמתכחש - - -
איילת נחמיאס ורבין: ושרוצחים הם לא רוצחים.
מרב מיכאלי: שרוצחים הם לא רוצחים, ושמבחין בין - - -
יואב בן צור: למה זה קשור?
<קריאה: ככה.
איילת נחמיאס ורבין: כי זו תפיסת עולם מטרידה.
איילת נחמיאס ורבין: מה לעשות.
מרב מיכאלי: שמבחין בין דם לדם - - -.
מרב מיכאלי: אז אני מאוד מצטערת, אנחנו לא יכולות לתמוך.
איילת נחמיאס ורבין: תפיסת עולם מטרידה.
מרב מיכאלי: זה לא אדם שצריך בעיניי לייצג את הכנסת כיושב ראש.
איילת נחמיאס ורבין: הוא לא מייצג אותי.
שולי מועלם-רפאלי: אני חושבת שהן גורמות עוול לחבר הכנסת בצלאל סמוטריץ' בדיבור הזה כשהוא איננו נוכח.
מרב מיכאלי: מה קשור נוכח, לא נוכח?
מרב מיכאלי: זה דברים שהוא אמר on record.
מרב מיכאלי: הוא אמר את זה בתקשורת.
אלעזר שטרן: אל תביאי אותו - - -.
אלעזר שטרן: אני מציע לדחות את הדיון כשהוא יגיע.
מרב מיכאלי: אדרבא.
מרב מיכאלי: מה.
שולי מועלם-רפאלי: לא, אני לא מציעה את זה.
שולי מועלם-רפאלי: בשום שלב, חבר הכנסת בצלאל סמוטריץ', לא אמר שהאירוע - - -
יואב קיש: זה לא משנה מה הוא אמר, לדעתי.
שולי מועלם-רפאלי: וזה לא משנה.
יואב קיש: זה לא משנה.
יואב קיש: אז מחר חבר הכנסת אחמד טיבי יגיד שמישהו אחר - - -.
יואב קיש: מה פתאום.
שולי מועלם-רפאלי: אם יש רוטציה, היא חלה על כולם.
שולי מועלם-רפאלי: אם אין רוטציה, היא לא חלה על אף אחד.
איילת נחמיאס ורבין: אני לא זוכרת שהציעו את חבר הכנסת אחמד טיבי.
איילת נחמיאס ורבין: הציעו את חבר הכנסת בצלאל סמוטריץ'.
איילת נחמיאס ורבין: אנחנו אומרות את דעתנו.
שולי מועלם-רפאלי: בסדר - - -
יואב קיש: אז אם אנחנו שוקלים - - -
איילת נחמיאס ורבין: מישהו מאיתנו, אין - - - חבר הכנסת יצחק וקנין?
דוד ביטן: רגע, רגע, רגע.
דוד ביטן: כן, חבר הכנסת יואב קיש.
יואב קיש: אני חושב שאם אנחנו מתחילים לערבב שיקולים אישיים פה בהחלטה זה לא ראוי, זה לא נכון.
יואב קיש: ההחלטה צריכה להיות עקרונית: או שיש מישהו קבוע, ואז אין בעיה.
יואב קיש: אם יש רוטציה, ממש זו לא הדרך להתחיל לפסול אדם כזה - - - פה, בכנסת, על דעותיו.
יואב קיש: כי העניין הזה הוא מאוד מסוכן.
יואב קיש: אנחנו יודעים טוב מאוד שלכל אחד יש שיקולי דעות עם השני.
יואב קיש: כל אחד יש פה חילוקי דעות עם השני, ואני לא חושב שזו הדרך.
שולי מועלם-רפאלי: אבירי חופש הביטוי.
שולי מועלם-רפאלי: - - - תיזהרו.
איילת נחמיאס ורבין: זה חופש ביטוי?
שולי מועלם-רפאלי: תיזהרו, אבירי חופש הביטוי.
איילת נחמיאס ורבין: חברת הכנסת שולי מועלם רפאלי, זה חופש הביטוי?
איילת נחמיאס ורבין: חברת הכנסת שולי מועלם רפאלי, זה חופש ביטוי?
שולי מועלם-רפאלי: אתם כל הזמן מעירים לנו - - - חופש ביטוי.
איילת נחמיאס ורבין: לא, אבל סליחה שאני שואלת אותך: אני מתקשה להאמין שאת חושבת שאנשים שרצחו לא רצחו.
שולי מועלם-רפאלי: לא, אני בטוחה.
שולי מועלם-רפאלי: גם חבר הכנסת בצלאל סמוטריץ' חושב - - -
יואב קיש: אין קשר.
איילת נחמיאס ורבין: אבל הם לא אמרו.
איילת נחמיאס ורבין: הוא לא אמר את זה.
איילת נחמיאס ורבין: הוא אמר ההיפך.
יואב קיש: אבל חברת הכנסת שולי מועלם רפאלי, אין קשר.
יואב קיש: הנושא לא רלוונטי.
שולי מועלם-רפאלי: זה לא רלוונטי.
שולי מועלם-רפאלי: אני מסכימה איתך – זה לא רלוונטי.
שולי מועלם-רפאלי: אתם לא יכולים - - -
דוד ביטן: לא החלטנו כלום.
דוד ביטן: הוא רק אמר - - -.
דוד ביטן: באמת שלא החלטנו.
מרב מיכאלי: לא, הוא הכי ותיק והכי זה.
מרב מיכאלי: בואו נאשר את חבר הכנסת יצחק וקנין כקבוע.
איילת נחמיאס ורבין: אני יודעת שכשזה יגיע, יש לי תחושה שזה יגיע לרוטציה של אחמד טיבי תמצאו סיבה למה - - -.
איילת נחמיאס ורבין: אבל בסדר, זה לא - - -
דוד ביטן: רבותיי, מה קרה?
דוד ביטן: מה יש?
דוד ביטן: חבר הכנסת אלעזר שטרן.
אלעזר שטרן: אני פונה אליך שתגאל אותנו מהדיון הזה.
אלעזר שטרן: ואני אגיד לך שאתה יכול לעשות את זה וליצור פה קונצנזוס.
אלעזר שטרן: אחת, או לעשות קבוע.
אלעזר שטרן: אם יושב ראש הכנסת זה עניין.
אלעזר שטרן: הרי עוד אנחנו עוד מעט נדון בעצם זה שהיושב ראש יהיה קבוע גם באותם זמנים של החלפת כנסת.
יואב בן צור: תגדיר אחד כממלא מקום.
יואב בן צור: זה מה שנאמר.
דוד ביטן: רבותיי, רצינו לעשות, להיות פלורליסטים, רצינו להיות פלורליסטים בעניין הזה, אבל כיוון שאני רואה שכל מה שיביאו לנו יהיה ויכוח, אנחנו נאשר קבוע.
דוד ביטן: אז הקבוע זה חבר הכנסת יצחק וקנין.
<קריאה: ואם הקבוע לא יכול - - -
דוד ביטן: אם הוא לא יכול אז תביאו.
דוד ביטן: המצב היום שהוא לא יכול?
<ארבל אסטרחן: - - - שהוא תמיד יהיה - - -
דוד ביטן: תמיד יהיה – היום הוא לא יכול.
דוד ביטן: אם הוא לא יכול, שיביאו - - -
<ארבל אסטרחן: אבל עדיין יושב ראש הכנסת מביא - - -
ירדנה מלר הורוביץ: בוודאי.
<ארבל אסטרחן: אבל הכלל הוא שהוועדה - - -
דוד ביטן: לא נתחיל עכשיו מלחמות אישיות.
דוד ביטן: מי בעד חבר הכנסת יצחק וקנין?
<קריאה: כקבוע?
שולי מועלם-רפאלי: כקבוע.
דוד ביטן: כן, שיהיה חבר הכנסת יצחק וקנין.
דוד ביטן: הוא בחור, יש לו קונצנזוס.
ירדנה מלר הורוביץ: > הוא הכי בעל ניסיון.
<קריאה: גם יש לו ניסיון.
<קריאה: יש לו גם ניסיון.
דוד ביטן: הוא גם בעל ניסיון - - -
<קריאה: הוא בעל ניסיון.
<קריאה: בא לנהל את - - - הצבעה בעד – 9 נגד – אין נמנעים – אין ההצעה למנות את חבר הכנסת יצחק וקנין כממלא מקום קבוע של יושב ראש הכנסת נתקבלה.
<קריאה: <
<קריאה: הצעת חוק הכנסת (תיקון מס' 38) (רציפות הכהונה של יושב ראש הכנסת), התשע"ו-2015>
דוד ביטן: טוב, הצעת חוק הכנסת, נושא של רציפות הכהונה של יושב ראש הכנסת.
דוד ביטן: הכנה לקריאה שנייה ושלישית.
דוד ביטן: בידי היועצת המשפטית?
דוד ביטן: תתחילי לקרוא.
<ארבל אסטרחן: כזכור, ועדת הכנסת יזמה הצעת חוק מטעמה בעניין רציפות הכהונה של יושב ראש הכנסת, כאשר היושב ראש של הכנסת היוצאת נבחר גם לכנסת הבאה.
<ארבל אסטרחן: לפי המצב המשפטי היום לא משנה אם יושב ראש הכנסת נבחר לכנסת הבאה או לא.
<ארבל אסטרחן: ברגע שמתחילה כנסת חדשה, בישיבת הפתיחה של הכנסת, מכהן ותיק חברי הכנסת כיושב ראש הכנסת בפועל עד שהכנסת בוחרת יושב ראש קבוע.
<ארבל אסטרחן: התקופה הזאת יכולה להיות קצרה – של כמה שעות; והיא יכולה להיות גם תקופה ארוכה – של שבועות, עד שמוקמת הקואליציה ונבחר יושב ראש הכנסת.
<ארבל אסטרחן: מה שמוצע כעת לקבוע זה שאם יושב ראש הכנסת היוצא נבחר גם לכנסת הבאה, הוא ימשיך לכהן בתפקידו עד שהכנסת תבחר יושב ראש קבוע.
יואב בן צור: והיה והוא לא נבחר?
<ארבל אסטרחן: אז הוותיק.
<ארבל אסטרחן: אז הולכים למצב היום.
דוד ביטן: אז הוותיק.
דוד ביטן: חוזרים למצב הקיים.
<ארבל אסטרחן: יושב ראש הכנסת יש לו שלל תפקידים: יש לו גם תפקידים פרלמנטריים, שכולכם מכירים; יש לו גם תפקידים, למשל: נציב שירות המדינה של עובדי הכנסת; מי שאחראי על שלל עניינים במינהל של הכנסת.
דוד ביטן: ממלא מקום הנשיא.
<ארבל אסטרחן: והרעיון הוא שאם נמצא מי שכבר בקי ומכיר את זה, הוא יישאר בתפקיד.
<ארבל אסטרחן: כמו שר, למשל, שגם אם ברור שמתחלפת הקואליציה והוא לא ימשיך בתפקידו – עד שנבחר השר החדש, ממשיך השר היוצא בתפקיד.
<ארבל אסטרחן: לצד התיקון לחוק יסוד הכנסת צריך לתקן גם את חוק הכנסת.
<ארבל אסטרחן: לכן, זה שני חוקים.
<ארבל אסטרחן: כי סעיף 1 לחוק הכנסת שעוסק בישיבת הפתיחה של הכנסת מזכיר בכמה מקומות את הוותיק.
<ארבל אסטרחן: אז צריך יהיה לכתוב בכל מקום: במקום ותיק חברי הכנסת, יושב ראש הכנסת או יושב ראש הכנסת בפועל.
<ארבל אסטרחן: זה חוזר כמה פעמים.
<ארבל אסטרחן: כולם בסעיף 1 לחוק הכנסת.
דוד ביטן: טוב, מעבר למה שהיה בקריאה הראשונה, אין לנו שום תיקונים לקריאות שנייה ושלישית.
מרב מיכאלי: לי יש.
מרב מיכאלי: אדוני, אני הבעתי את התנגדותי בישיבה הקודמת, כשהכנו את ההצעה לקריאה הראשונה.
מרב מיכאלי: אני חושבת שהנוהג הזה של חבר הכנסת הוותיק הוא נוהג יפה, הוא נוהג ראוי, הוא נוהג שהוכיח את עצמו לאורך כל השנים.
מרב מיכאלי: אף פעם לא היו איתו בעיות.
מרב מיכאלי: אין שום סיבה לפגוע בזה.
דוד ביטן: הוא לא היה כל השנים.
דוד ביטן: לפני זה היה זקן, - -
<ארבל אסטרחן: זקן.
דוד ביטן: - - ותוקן אחר כך.
מרב מיכאלי: מסיבות.
מרב מיכאלי: אבל עדיין זה היה מאותו סוג, מאותה משפחה, מאותו רציונל.
מרב מיכאלי: אני רוצה לפחות לבקש שאם כבר אין מנוס ואנחנו עושים את השינוי הזה, שהוא, לדעתי, שינוי לא נכון ומיותר וגרוע, אז לפחות שהוא יחול מהכנסת הבאה ולא מהכנסת הקרובה.
מרב מיכאלי: המינימום - - -
מרב מיכאלי: כי זה הגיוני שזה לא יהיה פרסונלי - - -
יואב בן צור: זה יחול מהכנסת הבאה.
יואב בן צור: הכנסת הזאת כבר לא רלוונטית.
מרב מיכאלי: מהכנסת ה-22, לא מהכנסת ה-21.
דוד ביטן: אבל.
דוד ביטן: למה זה צריך - - -?
מרב מיכאלי: בשביל שזה לא יהיה חוק פרסונלי.
מרב מיכאלי: בשביל שזה יהיה, אתה יודע – ככה מקובל.
מרב מיכאלי: מקובל שמחוקקים ככה.
יואב בן צור: מי אמר לך שחבר הכנסת יולי אדלשטיין ייבחר עוד פעם?
מרב מיכאלי: אני לא אמרתי שחבר הכנסת יולי אדלשטיין.
מרב מיכאלי: אמרתי: על מנת - - -
יואב בן צור: נו, אז - - -
דוד ביטן: זה לא פרסונלי אם ככה.
מרב מיכאלי: אנחנו לא יכולות - - -, אבל - - -
איילת נחמיאס ורבין: היה בזה משהו.
איילת נחמיאס ורבין: היה בזה משהו כשהבאתם את זה בפנינו, הייתה לנו תחושה, ואנחנו הבענו אותה ואמרנו אותה פה.
איילת נחמיאס ורבין: הייתה לנו איזושהי תחושה - - -
דוד ביטן: את רוצה להגיד שאם אנחנו נבחר, אם אנחנו נגיד שזה יחול מהכנסת ה-22, אז זה גם פרסונלי.
דוד ביטן: לטובת חבר הכנסת עמיר פרץ.
איילת נחמיאס ורבין: למה - - -?
דוד ביטן: את יכולה לראות את זה בשני הצדדים של המטבע.
מרב מיכאלי: אולי הוא לא ייבחר?
מרב מיכאלי: איך אתה יודע - - - לכנסת ה-22?
<קריאה: אולי חבר הכנסת עמיר פרץ לא - - -
דוד ביטן: אז זה אותה טענה.
דוד ביטן: אם את אומרת פרסונלי, אז פרסונלי גם לצד הזה.
דוד ביטן: זה לא חד צדדי.
מרב מיכאלי: ולכן אני רוצה את זה לא פרסונלי, לא לצד הזה ולא לצד הזה.
מרב מיכאלי: בדיוק אותו דבר, אדוני, אם אתה צודק לחלוטין, כמובן.
דוד ביטן: אם אני דוחה את זה לכנסת ה-22, זה הופך להיות פרסונלי לחבר הכנסת עמיר פרץ.
דוד ביטן: אם אני לא דוחה אז זה פרסונלי לקיים.
מרב מיכאלי: אתה לא יודע - - -.
מרב מיכאלי: לא, זה - - -
איילת נחמיאס ורבין: אבל, אדוני היושב ראש, אתם הפכתם את זה לפרסונלי, כי אתם הבאתם את זה בעיתוי מאוד-מאוד מוזר.
דוד ביטן: אתם הופכים את זה.
דוד ביטן: אנחנו לא הופכים.
איילת נחמיאס ורבין: אתם הבאתם את זה בעיתוי משונה.